**TIRGUS IZPĒTES NOTEIKUMI**

*fotogrāfiju iegādei Baltu kultūrvēsturiskā mantojuma popularizēšanai*

Rīgā, 2020. gada 1. augustā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874,  e-pasts: alise.luse@kurzemesregions.lv |

1. **PAKALPOJUMS**
   1. Iepirkuma priekšmets ir fotogrāfiju iegāde Baltu kultūrvēsturiskā mantojuma popularizēšanai saskaņā ar tehnisko specifikāciju projekta Nr. LLI-447 “Starptautiskā kultūras tūrisma maršruta “Baltu ceļš” atpazīstamības veicināšana” (Izzini Baltus) īstenošanas laikā (turpmāk – Iepirkuma priekšmets).
   2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   3. Iepirkuma priekšmets tiek finansēts no INTERREG V-A Latvijas - Lietuvas pārrobežu sadarbības programmas 2014.-2020. gadam līdzfinansētā projekta Nr. LLI-447 “Starptautiskā kultūras tūrisma maršruta “Baltu ceļš” atpazīstamības veicināšana” (Izzini Baltus).
   4. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir saimnieciski izdevīgākais piedāvājums.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2020. gada 11. augustam,** nosūtot aizpildītu pieteikuma formu (2. pielikums) un piedāvājumu uz e-pastu: [alise.luse@kurzemesregions.lv](mailto:alise.luse@kurzemesregions.lv).

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu uzlabošanu un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas darba uzdevumam atbilstošāko piedāvājumu ar zemāko cenu.
    7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Triju darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
    2. Pasūtītāji norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
    4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.
    5. Tirgus izpētes veicējam ir tiesības slēgt līgumu tikai par daļu no kopējā darba apjoma.

1. pielikums

**TEHNISKĀ SPECIFIKĀCIJA**

**PROJEKTA APRAKSTS**

Projekta mērķis ir palielināt apmeklētāju skaitu  Latvijas un Lietuvas pierobežas reģionos, attīstot izveidoto pārrobežu kultūras maršrutu “Baltu ceļš”. Detalizēta informācija par projektu pieejama saitē: <https://www.kurzemesregions.lv/projekti/turisms/izzini-baltus/>

Detalizēts pakalpojuma apraksts iekļauts darba uzdevumā.

**DARBA UZDEVUMS**

Vispārīgās prasības:

1. Baltu maztautas – kuršu – kultūras mantojuma tūrisma piesaistes objektu fotogrāfiju izgatavošana (digitālā formā), t.sk. foto no tēmai atbilstošiem pasākumiem (piem., Vikingu festivāls Grobiņā, Baltu vienības diena, saulgriežu svinēšana, projektā organizētās meistarklases un gidu kursi utml.), seno cīņu rekonstrukcijas ainām, arheoloģisko tērpu rekonstrukciju foto, kuršu dzīvesstilu 7.-14.gs. raksturojoši foto utml.

Fotografējamie objekti un pasākumi tiks noteikti, savstarpēji vienojoties ar Pasūtītāju.

Fotogrāfijas tiks izmantotas projektā organizētajās foto izstādēs, Baltu maršruta Kuršu loka ceļvedī, kā arī maršruta popularizēšanai internetā;

1. Izpildītājam jānodrošina personas datu aizsardzības prasības – jāievēro, lai no fotogrāfijās attēlotajām personām tiktu saņemta rakstiska piekrišana, ja tiek fotografēta individuāla persona vai personas (portrets). Projektā organizētajos pasākumos (meistarklasēs, gidu kursos utml.) datu aizsardzības prasību ievērošanu nodrošina Pasūtītājs;
2. Izpildītājam jābūt fotogrāfijas autoram;
3. Fotogrāfiju cenā jāiekļauj visi iespējamie izdevumi, lai nodrošinātu pilnīgu darba uzdevuma prasību izpildi (piem., transporta izdevumi nokļūšanai uz/no objekta/pasākuma utml.);
4. Par katru objektu/pasākumu Pasūtītājam ir jāiesniedz vismaz 10 (desmit) krāsainas fotogrāfijas digitālā formā, no kurām Pasūtītājs izvēlas atbilstošākās;
5. Attēls var būt uzņemts ar jebkādu fotokameru, taču tam ir jābūt tehniski kvalitatīvam;
6. Fotogrāfijas autors nodod fotogrāfijas autora mantiskās tiesības Pasūtītājam;
7. Attēlā redzamais nedrīkst pārkāpt vispārpieņemtās morāles un pieklājības normas vai būt aizskarošs.

Satura prasības:

1. Fotogrāfijās jāatspoguļo pasākuma vai tūrisma piesaistes objekta būtība un tās dažādās šķautnes, kā arī aktivitātes/atmosfēra, kas saistīta ar baltu maztautām (kuršiem), ja iespējams, vai ko apmeklētājs objektā var piedzīvot. Vēlams, lai objektā redzami arī apmeklētāji – cilvēki un viņu emocijas.
2. Fotogrāfijām jābūt dokumentāli korektām un nemanipulētām. Projektā ir pieejams vēstures eksperts konsultāciju nepieciešamības gadījumā.
3. Fotogrāfija nedrīkst būt izveidota, apvienojot vairākus attēlus.
4. Fotogrāfija nedrīkst būt selektīvi rediģēta (kādas detaļas vai fragmenta individuāla pārveidošana).
5. Aizliegta manipulatīva iejaukšanās attēlā, mainot detaļas vai piešķirot tām īpašības, kuras dabā nav sastopamas, izņemot gadījumus, kad tas nepieciešams konkrētas detaļas izcelšanai un iepriekš saskaņots ar Pasūtītāju.

Tehniskās prasības:

1. Fotogrāfijas lielums – vismaz 3 Mb;
2. Fotogrāfijas datnes formāts – nesaspiests JPEG;
3. Malu attiecība – 3:2; īsākās malas izmērs – vismaz 3000 px; vēlams gan horizontāla, gan vertikāla formāta;
4. Izšķirtspēja – vismaz 300 DPI;
5. Fotogrāfijas uzņemtas ne agrāk kā 2019.gadā;
6. Uz fotogrāfijas nedrīkst būt datumi, uzraksti, logotipi, ūdenszīmes vai paraksti;
7. Pieļaujama kopējā attēla gaišuma, kontrasta, gammas un asuma korekcija;
8. Pieļaujama “netīrumu” iztīrīšana un “trokšņu mazināšana” (koriģēšana veicama saprātīgās devās, fotogrāfijai nezaudējot foto-reālismu);
9. Aizliegta attēla pēcapstrāde, t.sk. ICC profilu likšana.

Pretendenta portfolio (pieredzes apraksts, foto galerija atbilstošā stila izvērtēšanai, norādot mājaslapas adresi vai iesūtot bildes digitāli paraugam) pievienojams pielikumā.

Pakalpojums sniedzams vairākos etapos, ar gala termiņu 2021.gada 31.augusts.

1. pielikums

**PIETEIKUMS**

*fotogrāfiju izgatavošanai Baltu kultūrvēsturiskā mantojuma popularizēšanai*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt fotogrāfiju izgatavošanas pakalpojumus kuršu kultūrvēsturiskā mantojuma popularizēšanai saskaņā ar darba uzdevumu.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu. Pretendenta portfolio (pieredzes apraksts, foto galerija atbilstošā stila izvērtēšanai, norādot mājaslapas adresi vai iesūtot bildes digitāli paraugam) pielikumā.

**Pretendents var piedāvāt vairākus variantus/risinājumus, attiecīgi norādot varianta/risinājuma cenu.** **Pretendents var pieteikties uz pilnu darbu apjomu vai iesniegt piedāvājumu tikai par daļu no noteiktā darba apjoma. Pretendents var norādīt cenas nosacījumus, ja tādi ir.**

**Cena:**

|  |  |  |  |
| --- | --- | --- | --- |
| **Pozīcija** | **Fotogrāfiju apjoms (gab.)** | **Cena bez PVN, EUR** | **Cena ar PVN, EUR** |
| Par 1 Pasūtītāja izvēlētu fotogrāfiju |  |  |  |
| vai | | | |
| Par piedāvāto fotogrāfiju apjomu (norādīt iesniedzamo fotogrāfiju skaitu) 1 objektam |  |  |  |
| Par piedāvāto fotogrāfiju apjomu (norādīt iesniedzamo fotogrāfiju skaitu) 1 pasākumam |  |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)